
Դեղամիջոցների շրջանառության կարգավորման գործում պատշաճ կարգավորիչ գործելակերպերի կիրառման մասին

«Եվրասիական տնտեսական միության մասին» 2014 թվականի մայիսի 29-ի պայմանագրի 30-րդ հոդվածին, «Եվրասիական տնտեսական միության շրջանակներում դեղամիջոցների շրջանառության միասնական սկզբունքների և կանոնների մասին» 2014 թվականի դեկտեմբերի 23-ի համաձայնագրի 3-րդ հոդվածի 1-ին կետին, 7-րդ հոդվածի 7-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	Սահմանել, որ Առողջապահության համաշխարհային կազմակերպության կողմից ընդունված՝ բժշկական արտադրանքի կարգավորման գործում պատշաճ կարգավորիչ գործելակերպերը (Good regulatory practices in the regulation of medical products) կիրառվում են Եվրասիական տնտեսական հանձնաժողովի և Եվրասիական տնտեսական միության անդամ պետությունների լիազորված մարմինների կողմից՝ դեղամիջոցների շրջանառության ոլորտում ակտերի մշակման և ընդունման, դեղամիջոցների շրջանառության կարգավորման հետ կապված, այդ թվում՝ դեղամիջոցների նախակլինիկական և կլինիկական հետազոտությունների (փորձարկումների) անցկացման, դեղամիջոցների գրանցման և փորձաքննության, դեղամիջոցների իրացման, դեղամիջոցների արտադրության, դեղագործական տեսչական ստուգումների անցկացման, դեղամիջոցների մեծածախ իրացման, տրանսպորտային փոխադրման և պահպանման, դեղազգոնության, դեղամիջոցների շրջանառության նկատմամբ պետական հսկողության (վերահսկողության) հետ կապված գործունեություն իրականացնելիս:
2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ`
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

